Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1166

d) A textil szakrestaurátor szakképesítés speciális szakmai követelményei Gyûjtemény és tárgyismeret: Ismerje — a különbözõ korokra és stílusokra jellemzõ történeti, néprajzi, iparmûvészeti és egyházi textiltárgyak, viseletek típusait, — a magyarországi gyûjteményekben található legismertebb textil mûtárgyakat, — a restaurálás-etikai szempontból a textiltárgyak használatával összefüggõ kultúrtörténeti, életmód-, öltözködés-, mûvelõdés- és egyháztörténeti vonatkozásokat. Készítéstechnika: Ismerje — a szálasanyagok feldolgozásának, a fonásnak, a szövésnek, a textilszínezésnek, a textilnyomásnak és a textilkikészítésnek a történetét és legfontosabb módszereit. Legyen képes — az alapvetõ textilkészítési és díszítési technikák kivitelezésére, — textiltárgyakról és viseletekrõl méretet venni és szabásmintát készíteni, — a textiltárgyak, viseletek eredeti készítéstechnikájának meghatározására, — a textiltárgyak rekonstrukciójának, illetve másolatának (mustrájának) elkészítésére. Anyagismeret-anyagvizsgálat: Ismerje — a textíliák elõállításához felhasznált nyersanyagok és a végtermékek anyagi tulajdonságait, — a textiltárgyak és viseletek fizikai, kémiai és biológiai károsodásainak okait és jeleit. Legyen képes — a textíliák és viseletek alap- és díszítõanyagainak a vizsgálatára a legalapvetõbb módszerekkel és az eredmények értékelésére. Restaurálás-konzerválás: Ismerje — a textiltárgyak és viseletek legfontosabb konzerválási-restaurálási módszereit. 2002/43. szám Legyen képes — a régészeti textíliák helyszíni felvételére, és megfelelõ mozgatására, szállítására, tárolására, — a régészeti, történeti, néprajzi, iparmûvészeti, egyházi textiltárgyak és viseletek állapotfelmérésére, — a textiltárgyak és viseletek felületi, nedves és oldószeres tisztítására, — az alátámasztó textil megszínezésére az eredeti színnek megfelelõen, — a textíliák és viseletek konzerváló varrásának kivitelezésre, — a textíliák ragasztásos restaurálási eljárásainak kivitelezésére, — a viseletek méreteinek levételére és szabásmintájának elkészítésére a viselet szétszedése nélkül, — a textiltárgyak, illetve viseletek etikailag és esztétikailag megfelelõ restaurálással és kiegészítéssel tanulmányozásra, kiállításra, raktározásra alkalmassá tenni, — gondoskodni tud a textiltárgyak, viseletek megfelelõ elhelyezésérõl, tárolásáról.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes